text: Hvem savner en lille madglad gris
  25 november 2016 kl. 13.36
  Gennem flere uger har en lille gris lusket rundt i haverne i et villakvarter i Bedsted. Nu efterlyser politiet en ejer.
  Syd- og Sønderjyllands Politi har fredag eftermiddag sendt en lidt anderledes efterlysning ud. Ifølge vagtchef Ivan Gohr Jensen har beboerne på Tulipanvej i Bedsted ved Løgumkloster flere gange spottet den madglade gris, mens den leder efter føde, og nu har de altså fået nok af grisen.
   - Beboerne i området har forsøgt at efterlyse ejeren af grisen på Facebook, men indtil videre har det været uden succes, fortæller vagtchef Ivan Gohr Jensen til TV SYD.
  Ifølge vagtchefen så er hængebugsvinet ganske ufarligt.
  Ivan Gohr Jensen, vagtchef, Syd- og Sønderjyllands Politi: "Det er ikke nogen vild gris, den er nærmest som et kæledyr, og man kan godt komme helt tæt på den"
  - Det er ikke nogen vild gris, den er nærmest som et kæledyr, og man kan godt komme helt tæt på den, fortæller Ivan Gohr Jensen
  Hvis nogen kan genkende grisen på billedet, eller kender nogen, der savner det, der formentlig er et hængebugsvin, så kan de kontakte politiet på telefon 1 1 4.
  - Der er allerede kommet flere henvendelser fra folk, der gerne vil have grisen, men vi savner stadig den helt rigtige ejer, fortæller Ivan Gohr Jensen til Tv SYD.
  Kender du grisebassen? Den har gennem længere tid lusket rundt i haver ved Bedsted/Løgumkloster.  og savner sin familie. #politidk pic.twitter.com/ioYr0vzqEl
  
  